सेठ बोला – ‘मैं जानता हूँ, वह आया है, तो कुछ लेकर ही जाएगा। सेठानी बोली: ‘हम लुट गए हैं।’ सेठ ने कहा – ‘मैं जानता हूँ, मगर अब कोई उपाय भी तो नहीं है।’ इस बार सेठानी को आवेश आ गया। बोली – ‘तुम बस जानते ही रहो। अब मुझे ही कुछ करना पड़ेगा।’ वह दाैड़कर घर के मुख्य द्वार पर पहुंचकर ज़ोरों से चिल्लाई: ‘बचाओ ! चोर-चोर !’ चोर डरकर गठरी को वहीं फेंक कर भाग खड़ा हुआ। सेठानी ने गठरी अंदर लेकर पति से कहा: ‘मैंने चोर को भगा दिया है।’ सेठ उठकर बोला: ‘मैं जानता था, तुम कमरे से बाहर गई हो तो बचाव का कुछ न कुछ उपाय करके ही आओगी।’ सेठानी ने अपना सिर थाम कर कहा: ‘जानते थे तो फिर साथ क्यों नही दिया ?’